Սակայն զգացումներով լեցուն արուեստագէտը չի սահմանուիր հայերէնի յանգաւոր կամ արձակ գրականութեամբ եւ կը դիմէ երաժշտութեան արտայայտչական կարողութիւններուն։ Այս անգամ Պետրոս Սարօղլանեան կը ներկայանայ որպէս երգահան, որ ունկնդրողին կը մատուցէ 1960-ական թուականներուն լիբանանահայ փոփ երաժշտութեան քաղցր հնչիւնները։ Ատիս Հարմանտեանի, Վարդավառ Անթոսեանի եւ նմաններու մեկնաբանութեամբ լսուած երգերը մինչեւ օրս յաջողեցան պահել իրենց թարմութիւնը։ Ահա Սարօղլանեան այդ աւանդոյթի շարունակութիւնը կ՚ապահովէ իր յօրինումներով եւս։